Source: https://taltech.ee/tudengile/oppeinfo/vota/ttu-vota-kord/
Timestamp: 2019-12-06 04:12:40+00:00
Document Index: 3938633

Matched Legal Cases: ['§ 2', '§ 3', '§ 5', '§ 7', '§ 7', '§ 5']

TalTechi VÕTA kord < VÕTA < Õppeinfo < Tudeng < Tallinna Tehnikaülikool - Sinu elustiil!
Varasemate õpingute ja töökogemuse arvestamise tingimused ja kord
§ 2. Nõustamise ja hindamise korraldamine
§ 3. Taotlemine
§ 5. Hindamine
§ 7. Taotluse menetlemise tasu
Määrus kehtestatakse Tallinna Tehnikaülikooli põhikirja § 7 lg 1 punkti 8¹ alusel.
(1) Käesoleva korraga sätestatakse varasemate õpingute ja töökogemuse arvestamine (edaspidi VÕTA) õppekava ja vastuvõtutingimuste täitmiseks Tallinna Tehnikaülikoolis (edaspidi TalTech või ülikool).
(2) VÕTA-t rakendatakse:
1) suurendada isikute, sh erivajadustega isikute hariduslikku ja tööalast mobiilsust ning avardada võimalusi elukestvaks õppeks;
2) võimaldada haridustasemetest koosnevas haridussüsteemis õppimise (formaalharidus), muu organiseeritud õppetegevuse (mitteformaalne haridus) ja erialase töökogemuse kaudu ning igapäevase tegevuse ja vaba aja raames õppimise (informaalne haridus) tulemusi lugeda samaväärseks õppekava läbimisel saavutatavate õpitulemustega või kehtestatud vastuvõtutingimuste täitmiseks;
(3) Väljaspool TalTechi sooritatud õpingute tulemuste ja töökogemusega on võimalik täita kogu õppekava, v.a lõputöö kaitsmine või lõpueksami sooritamine. Vabaõppe moodulis arvestatakse VÕTA-t maksimaalselt õppekavas määratud mahus, v.a:
1) vahetusüliõpilasena välisülikoolis sooritatud õppeainete arvestamisel;
2) TalTechis varasemalt sooritatud õppeainete arvestamisel õppekava vahetamisel.
(31) Varasemate õpingute ja töökogemuse kaudu arvesse võetud ainepunkte ei arvestata semestrikoormuse täitmisel. Tasemeõppeaineid, mis sooritatakse pärast viimast immatrikuleerimist TalTechi, arvestatakse semestrikoormuse täitmisel.
(4) Õppeosakond tagab VÕTA taotlusvormide kättesaadavuse ülikooli veebis VÕTA alalehel.
(1) Üldist informatsiooni VÕTA protseduuride ja töökorralduse kohta annab varasemate õpingute ja töökogemuse arvestamist taotlevale isikule (edaspidi taotleja) õppeosakonna vastav spetsialist.
(2) Varasemate õpingute ja töökogemuse arvestamise ning varasemate õpingute sobivuse:
1) nõustamist teaduskonnas viib läbi dekaani nimetatud isik või isikud (edaspidi VÕTA nõustaja);
2) hindamist teaduskonnas korraldab dekaani nimetatud isik või isikud (edaspidi VÕTA hindaja) ja § 5 lõigetes 6 ja 7 nimetatud juhtudel moodustab dekaan VÕTA hindamise komisjoni.
(3) Õppeprorektor moodustab VÕTA nõukoja teaduskondade, õppeosakonna, avatud ülikooli ja üliõpilaste esindajatest. Üliõpilaste esindaja VÕTA nõukotta nimetab üliõpilasesindus.
(4) VÕTA nõukoja ülesanne on VÕTA rakendamise ühtlase taseme tagamiseks:
1) otsustada VÕTA üldküsimusi, sh VÕTA juhtumite andmete kogumisega seotud küsimusi;
2) analüüsida ning võrrelda õpingute ja töökogemuse arvestamise juhtumeid;
3) teha vajadusel ettepanekuid käesoleva korra muutmiseks.
(1) Üliõpilane esitab VÕTA taotluse-ülekandelehe TalTechi õppeinfosüsteemis (edaspidi ÕIS). Isik, kes ei ole üliõpilane, esitab taotlusvormi, mis on kättesaadav TalTechi veebis VÕTA alalehel (www.ttu.ee/vota) ning edastab selle täidetult teaduskonna VÕTA nõustajale.
(2) Taotleda saab tasemeõppe õppeainete, täiendusõppes või töökogemusest õpitu arvestamist õppekava täitmisel.
(3) Lisaks paragrahvi lõikes 1 nimetatud taotlusele esitatab taotleja teaduskonna VÕTA nõustajale 14 kalendripäeva jooksul taotluse esitamisest alljärgnevate dokumentide originaalid ja koopiad:
1) varasemaid õpinguid, sh täiendusõppe läbimist tõendava diplomi, tunnistuse või muu haridust tõendava dokumendi;
2) erialase töökogemuse või igapäevase tegevuse ja vaba aja raames toimunud õppimise korral asjassepuutuvad tõendusmaterjalid (ametijuhend, ametisse nimetamise käskkiri, kutsetunnistus, näidiste mapp, viide valminud tööle, eneseanalüüs vms).
3) Käesoleva lõike punktides 1 ja 2 nimetatud dokumentide või muude tõendusmaterjalide esitamata jätmist loetakse taotlemisest loobumiseks.
(4) Taotleja vastutab esitatud dokumentide ja muude materjalide õigsuse eest.
(1) VÕTA nõustaja edastab dokumendid VÕTA hindajale. Juhul kui taotluse läbivaatamine on tasuline, edastatakse dokumendid VÕTA hindajale pärast taotluse läbivaatamise tasu laekumist TalTechi arvelduskontole.
(2) VÕTA hindaja vaatab talle edastatud taotluse läbi ja teeb hindamisotsuse 30 kalendripäeva jooksul. Vajadusel on VÕTA hindajal õigus nõuda taotlejalt lisadokumente, vestlust või testi, arvestuse või eksami sooritamist. Hindamisotsuse tegemiseks ettenähtud periood pikeneb vastavalt lisatoiminguteks kuluvale ajale. Nii taotluse rahuldamisel kui ka rahuldamata jätmisel lisab VÕTA hindaja taotluse-ülekandelehe väljatrükile otsuse põhjenduse.
(3) VÕTA nõustaja:
1) kinnitab ja registreerib ÕISis üliõpilase VÕTA taotluse-ülekandelehe taotluse täielikul või osalisel rahuldamisel. Taotluse-ülekandelehe hindamisotsus on taotlejatele ÕIS-is kättesaadav hiljemalt 14 kalendripäeva pärast alates otsuse vastuvõtmist. Negatiivse hindamisotsuse korral eemaldab teaduskonna VÕTA nõustaja ÕIS-is taotluse-ülekandelehe;
2) vormistab ja väljastab hindamisotsuse, kui taotleja ei ole üliõpilane. VÕTA nõustaja edastab taotlejale info hindamisotsuse kohta 14 kalendripäeva jooksul pärast otsuse vastuvõtmist. Otsuse alusel on võimalik isiku üliõpilaseks saamisel vormistada ÕIS-is õppekava täitmine, kuni taotluse aluseks olnud õppekava versioonil toimub õppetöö. Üliõpilaseks saamisel esitab isik hindamisotsuse teaduskonna VÕTA nõustajale.
(1) Tasemeõppes läbitud õpingute arvestamise taotlemisel hinnatakse omandatud õpiväljundite sobivust õppekava täitmiseks. Positiivse otsuse korral kantakse üliõpilase sooritustesse originaalsooritus. Juhul kui teise õppeasutuse hindamissüsteem erineb kehtivast hindamissüsteemist, kasutatakse mitteeristavat hindamist, kus arvestamise korral on positiivne tulemus „arvestatud”. Välisriigi tasemeõppes läbitud õpingute arvestamise korral on positiivseks tulemuseks „arvestatud“. Sooritatud õppeained kannab õppeosakond välisainete registritesse ja seob vastava kõrgkooliga. Välisriigi kõrgkoolide puhul märgitakse ka riik. Kui taotlusele lisatud alusdokumendil puudub soorituse kuupäev, märgitakse selleks õpitulemuste ülekandmise kuupäev.
(2) Täiendusõppe või töökogemusest õpitu arvestamise taotlemisel õppekava täitmiseks hinnatakse vastavust õppekavajärgsele õppeainele. Positiivse otsuse korral kantakse üliõpilase sooritustesse õppekavajärgne õppeaine. Täiendusõppe arvestamisel õppekava täitmiseks võib arvestada üksikuid täiendusõppes läbitud õppeaineid eraldi või täiendusõppe kava tervikuna. Töökogemusest õpitu alusel on võimalik arvestada õppekavas olevaid õppeaineid. Hindamise tulemus märgitakse mitteeristava hindega „arvestatud“. Kuupäevaks märgitakse ülekandmise kuupäev.
(3) Kombineeritud VÕTA taotluse-ülekandelehe puhul on võimalik arvestada tasemeõppes ja täiendusõppes sooritatut või töökogemusest õpitut. Hinnatakse vastavust õppekavajärgsele õppeainele. Positiivse otsuse korral kantakse üliõpilase sooritustesse õppekavajärgne õppeaine. Hindamise tulemus märgitakse mitteeristava hindega „arvestatud“. Kuupäevaks märgitakse ülekandmise kuupäev.
(4) Täiendusõppe, töökogemusest ja VÕTA eri liikidest kombineeritud õpitu arvestamise taotlemisel vabaõppe mooduli täitmiseks hinnatakse vastavust TalTechi aineregistris olevate õppeainetele.
(5) VÕTA hindaja küsib täiendava kompetentsi vajaduse ilmnemisel hinnangu vastava õppeaine õppejõult. Taotluse-ülekandelehe väljatrükile märgitakse sellisel juhul ka hinnangu andnud õppejõu nimi ja arvamus.
(6) Kui taotletakse bakalaureuse-, rakenduskõrgharidus-, integreeritud või magistriõppe õppekava täitmist enam kui 50% mahus töökogemusest või iseseisvalt õpitu või täienduskoolituste või kombineeritud VÕTA-ga, viib VÕTA hindamist läbi dekaani moodustatud VÕTA hindamise komisjon, kuhu on kaasatud õppeosakonna esindaja.
(7) Kui taotletakse doktoriõppe õppekava täitmist enam kui 30 EAP mahus töökogemusest või iseseisvalt õpitu või täienduskoolituste või kombineeritud VÕTA-ga, viib VÕTA hindamist läbi dekaani moodustatud VÕTA hindamise komisjon, kuhu on kaasatud teadusosakonna esindaja.
(8) Hindamisotsuse aluseks olnud alusdokumentidest peab olema selgelt ja üheselt mõistetav vastava otsuse kujunemine. Hindamisotsuse tegemisel lähtutakse taotleja teadmiste ja oskuste vastavusest õppeaine õpiväljunditele.
(9) VÕTA korra alusel ei arvestata:
1) õppeaine osa, mille arvestamine toimub üliõpilase ja õppeaine õppejõu kokkuleppel ning vormikohast taotlust ei esitata;
2) üldjuhul praktika läbimist, mille arvestamine toimub vastavalt praktika juhendile.
(1) Juhul kui kandideerija ei vasta TalTechi vastuvõtueeskirjas esitatud magistriõppesse kandideerimise nõuetele, võetakse aluseks käesolevas korras sätestatu.
(1) Taotluste läbivaatamine ja hindamine on üldjuhul tasuline. Tasumine toimub arve alusel. VÕTA taotlemise eest arve esitamise alus on teaduskonna esitatud esildis rahandusosakonnale.
(2) VÕTA tasumäärad ja tasumise korra kehtestab õppeprorektor.
(1) Varasemate õpingute ja erialase töökogemuse arvestamisel ning sobivuse hindamisel tehtud otsuste vaidlustamine toimub vastavalt haldusmenetluse seadusele ja TalTechi õppekorralduse eeskirjale.
(1) Tunnistatakse kehtetuks TalTechi nõukogu 24.01.2012 määrus nr 3 „Varasemate õpingute ja töökogemuse arvestamise tingimused ja kord” (muudetud TalTechi nõukogu 08.10.2013 määrusega nr 10).
(2) Määrus jõustub allkirjastamisel.